डा. राणा घरमा पुगेको बेलामा पनि मेरो पेट दुखिरहेकै थियो। मेरो दुखाइको अवस्था बुभ्mनेबित्तिकै उहाँले मलाई एउटा गिलासमा पिसाब फेर्न लगाउनुभयो। पिसाबमा एउटा स्ट्रिप राखेर हेर्नेबित्तिकै उहाँले मलाई पत्थरका कारण पेट दुखेको बताउनुभयो र तत्कालै एउटा सुई दिनुभयो। पछि केही पेनकिलर तथा अन्य औषधि दिएर उहाँ फर्कनुभयो। त्यस दिन रातिको२ बजेसम्म पेट दुखेपनि बिहान ३ बजेतिर अलि बढी पिसाब भएपछि दुखाइ कम हुँदै गयो। बिहान सबेरै डा. राणाले आफ्नो सालो प्रभुलाई फोन गरेर मलाई अस्पतालमा लिएर आउन भन्नुभएको रहेछ। त्यसैले बिहान ८ बजे नै मलाई भाइ प्रभुले अस्पताल लिएर जानुभयो।
